Raphaël Varane

Raphaël Varane (Frëngjinsht [vaʁan]; lindur më 25 prill 1993) është një futbollist profesionist francez i cili luan si qëndër–mbrojtës për klubin anglez Manchester United dhe kombëtaren franceze. Ai luan zakonisht si qëndër–mbrojtës. Varane është një lojtar i kombëtares franceze të të rinjëve duke luajtur me nivelet U–18 dhe U–21. Ai bëri debutimin e plote me kombëtaren e parë në vitin 2013.

Ai më parë ka luajtur me skuadrën franceze Lens dhe para sezonit 2010–11, filloi stërvitjen me skuadrë e parë dhe ishte rezervë në disa ndeshje në ligë. Më 7 nëntor 2010, Varane bëri debutimin e tij profesionist në ligë në një ndeshje kundër Montpellier. Varane është përshkruar nga trajneri i Lens Eric Assadourian si "lojtari i vërtetë i klasit të parë" i cili është i aftë në nivelet teknike dhe taktike. Që pas transferimit të tij te Real Madrid, Varane është shfaqur si një nga qëndër mbrojtësit e rinj më të mirë në botë.

Në janar 2014, ai u emërua nga The Guardian si një nga dhjetë talentët më premtues në botë.

Karriera me klube
Real Madrid
Më 22 qershor 2011, presidenti i Lens Gervais Martel i konfirmoi një grup tifozësh që Varane do të transferohej te Real Madridi. Varane më përpara kishte vizituar zyrat e klubit dhe ishte takuar me këshilltarin e klubit dhe bashkëkombasin e tij Zinedine Zidane. Real Madridi konfirmoi transferimin më 27 qershor pasi lojtari kaloi me sukses vizitat mjekësore dhe firmosi një kontratë gjashtë-vjeçare.

Manchester United
Më 27 korrik 2021, u njoftua se Manchester United dhe Real Madrid kishin arritur një marrëveshje për transferimin e Varane, i cili do të kryente testet mjeksore dhe do të firmoste kontratën për të finalizuar transferimin. Transferimi u zyrtarizua më 14 gusht; Varane u prezantua në Old Trafford, i cili ishte mbushur plot me tifozë për ndeshjen hapëse të Premier Ligës kundër Leeds United. Atij ju dha fanella me numrin 19, e cila më parë ishte mbajtur nga Amad Diallo; ky ishte gjithashtu edhe numri që ai kishte gjatë sezonit të parë me Real Madridin.

Varane debutoi zyrtarisht më 29 gusht në fitoren minimale në transfertë kundër Wolverhampton Wanderers, duke asistuar golin e vetëm të ndeshjes. Më 2 maj 2022, Varane shënoi golin e parë me klubin në fitoren 3–0 kundër Brentford.

 Referime 

Lidhje 5ë jashtme

Kategoria:Lindje 1993
Kategoria:Njerëz që jetojnë
Kategoria:Futbollistë francezë
Kategoria:Futbollistë në kombëtaren franceze
Kategoria:Futbollistë në RC Lens
Kategoria:Futbollistë në Real Madrid C.F.
Kategoria:Futbollistë në Manchester United F.C.
Kategoria:Futbollistë në Ligue 1
Kategoria:Futbollistë në La Liga
Kategoria:Futbollistë në Premier League
Kategoria:Futbollistë në 2014 FIFA Kupën e Botës
Kategoria:Futbollistë në UEFA Euro 2016
Kategoria:Futbollistë në 2018 FIFA Kupën e Botës
Kategoria:Lojtarë fitues të UEFA Ligës së Kampioneve
Kategoria:Lojtarë fitues të FIFA Kupës së Botës